Mara ta' 57 sena ttieħdet l-isptar wara li waqgħet madwar sular f'Għawdex. L-inċident seħħ dalgħodu għall-ħabta tal-5.00am fil-Qala. Kelliem għall-Pulizija qal lil Newsbook.com.mt li l-mara kienet miexja f'parti dejqa fil-kampanja, meta waqgħet ġo barriera. Il-mara ngħatat l-ewwel għajnuna minn tim mediku li mar fuq il-post, u ambulanza ħaditha l-Isptar Ġenerali ta' Għawdex fejn ġiet iċċertifikata li sofriet minn ġrieħi gravi. Fuq il-post marru wkoll membri tal-Protezzjoni Ċivili, kif ukoll membri tal-Pulizija. .td_uid_3_616cf531cad4d_rand.td-a-rec-img{text-align:left}.td_uid_3_616cf531cad4d_rand.td-a-rec-img img{margin:0 auto 0 0}